CELEX: 32020R2013
Language: hr
Date: 2020-08-21 00:00:00
Title: Delegirana uredba Komisije (EU) 2020/2013 оd 21. kolovoza 2020. o izmjeni Uredbe (EU) 2019/1241 Europskog parlamenta i Vijeća u pogledu tehničkih mjera za određeni ribolov pridnenih i pelagičnih vrsta u Sjevernom moru i jugozapadnim vodama

10.12.2020   
               
               
                  HR
               
               
                  Službeni list Europske unije
               
               
                  L 415/3
               
            
         DELEGIRANA UREDBA KOMISIJE (EU) 2020/2013
         оd 21. kolovoza 2020.
         o izmjeni Uredbe (EU) 2019/1241 Europskog parlamenta i Vijeća u pogledu tehničkih mjera za određeni ribolov pridnenih i pelagičnih vrsta u Sjevernom moru i jugozapadnim vodama
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2019/1241 Europskog parlamenta i Vijeća od 20. lipnja 2019. o očuvanju ribolovnih resursa i zaštiti morskih ekosustava putem tehničkih mjera, o izmjeni uredbi Vijeća (EZ) br. 1967/2006, (EZ) br. 1224/2009 i uredbi (EU) br. 1380/2013, (EU) 2016/1139, (EU) 2018/973, (EU) 2019/472 i (EU) 2019/1022 Europskog parlamenta i Vijeća te o stavljanju izvan snage uredbi Vijeća (EZ) br. 894/97, (EZ) br. 850/98, (EZ) br. 2549/2000, (EZ) br. 254/2002, (EZ) br. 812/2004 i (EZ) br. 2187/2005 (1), a posebno njezin članak 2. stavak 2., članak 10. stavak 4. i članak 15. stavak 2.,
         budući da:
         
                     (1)
                  
                  
                     Nova Uredba (EU) 2019/1241 o mjerama očuvanja ribolovnih resursa i zaštiti morskih ekosustava putem tehničkih mjera stupila je na snagu 14. kolovoza 2019. U Prilogu I. utvrđuje se popis zabranjenih vrsta, u Prilogu V. posebne odredbe o tehničkim mjerama utvrđenima na regionalnoj razini za Sjeverno more, a Prilogu VII. posebne odredbe o tehničkim mjerama utvrđenima na regionalnoj razini za jugozapadne vode.
                  
               
                     (2)
                  
                  
                     Na temelju članka 2. stavka 2. Uredbe (EU) 2019/1241 Komisija je ovlaštena donositi delegirane akte u skladu s člankom 15. i člankom 29. radi izmjene ove Uredbe osiguravanjem da se relevantne odredbe članka 13. ili dijelova A ili C priloga od V. do X. primjenjuju i na rekreacijski ribolov.
                  
               
                     (3)
                  
                  
                     Na temelju članka 10. stavka 4. Uredbe (EU) 2019/1241 Komisija je ovlaštena donositi delegirane akte u skladu s člankom 29. radi izmjene popisa zabranjenih vrsta iz Priloga I.
                  
               
                     (4)
                  
                  
                     Na temelju članka 15. stavka 2. Uredbe (EU) 2019/1241 Komisija je ovlaštena donositi delegirane akte u skladu s člankom 29. ove Uredbe i člankom 18. Uredbe (EU) br. 1380/2013 Europskog parlamenta i Vijeća (2) radi izmjene, dopune, stavljanja izvan snage ili odstupanja od tehničkih mjera utvrđenih u prilozima Uredbi (EU) 2019/1241, među ostalim pri provedbi obveze iskrcavanja.
                  
               
                     (5)
                  
                  
                     U Prilogu I. nalazi se popis zabranjenih vrsta. U Prilogu V. Uredbi (EU) 2019/1241 utvrđene su posebne tehničke mjere za Sjeverno more, a u Prilogu VII. posebne tehničke mjere za jugozapadne vode.
                  
               
                     (6)
                  
                  
                     Belgija, Danska, Njemačka, Francuska, Nizozemska i Švedska imaju izravan upravljački interes u ribarstvu u Sjevernome moru. Nakon savjetovanja sa Savjetodavnim vijećem za Sjeverno more i Savjetodavnim vijećem za ribolov pelagičnih vrsta te su države članice 4. svibnja 2020. Komisiji dostavile zajedničku preporuku za delegirani akt.
                  
               
                     (7)
                  
                  
                     Belgija, Španjolska, Francuska, Nizozemska i Portugal imaju izravan upravljački interes u ribarstvu u jugozapadnim vodama. Nakon savjetovanja sa Savjetodavnim vijećem za jugozapadne vode i Savjetodavnim vijećem za ribolov pelagičnih vrsta te su države članice 4. svibnja 2020. Komisiji dostavile zajedničku preporuku za delegirani akt.
                  
               
                     (8)
                  
                  
                     Cilj je ove Uredbe u jedinstveni akt uključiti postojeće odredbe o tehničkim mjerama koje su u prošlosti donesene kao dio planova za odbačeni ulov Sjevernog mora i jugozapadnih voda te novopredložene tehničke mjere.
                  
               
                     (9)
                  
                  
                     Na temelju informacija koje su dostavile države članice Znanstveni, tehnički i gospodarski odbor za ribarstvo (STECF) pozitivno je ocijenio dokaze koje su dostavile regionalne skupine u prilog tehničkim mjerama uključenima u obje zajedničke preporuke (3).
                  
               
                     (10)
                  
                  
                     Mjere uključene u ovu Uredbu ocijenjene su u skladu s člankom 2. stavkom 2. te člancima 10., 15. i 18. Uredbe (EU) 2019/1241. Države članice dostavile su dokaze da su prijedlozi u skladu s člankom 15. stavcima 4. i 5. Uredbe (EU) 2019/1241.
                  
               
                     (11)
                  
                  
                     Savjetovanje o zajedničkoj preporuci sa Stručnom skupinom za ribarstvo održano je 28. srpnja 2020. Europski parlament nazočio je sastanku kao promatrač.
                  
               
                     (12)
                  
                  
                     U zajedničkoj preporuci koju su dostavile države članice koje imaju interes u Sjevernome moru (zajednička preporuka za SM) predlaže je da se ženke hlapa koje imaju vanjska jaja uvrste na popis vrsta iz Priloga I. Uredbi (EU) 2019/1241 za koje postoji zabrana ribolova, zadržavanja na plovilu, prekrcaja, iskrcaja, pohrane, prodaje, izlaganja ili nuđenja na prodaju. STECF je analizirao dokaze koje su dostavile države članice i zaključio da postoje uvjerljivi dokazi koji podupiru uvođenje ove mjere. STECF je napomenuo da su slične mjere poduzete u drugim područjima i da su dovele do dugoročne gospodarske koristi od povećanog iskrcaja hlapova zbog oporavka stoka. Stoga bi predloženu mjeru trebalo uvrstiti u ovu Uredbu.
                  
               
                     (13)
                  
                  
                     U zajedničkoj preporuci za SM predlaže se povećanje minimalne referentne veličine za očuvanje hlapa u švedskoj ekskluzivnoj ekonomskoj zoni (EEZ) u zoni ICES-a 3a. STECF je istaknuo da, iako nema posebnih dokaza za ovaj zahtjev, mjera predstavlja povećanje minimalne referentne vrijednosti za očuvanje. Takvom će se mjerom stok iskorištavati s manjim intenzitetom, s očitim naknadnim koristima za njegovo očuvanje. Stoga bi predloženu mjeru trebalo uvrstiti u ovu Uredbu.
                  
               
                     (14)
                  
                  
                     U zajedničkoj preporuci za SM predlaže se i usklađivanje minimalne referentne veličine za očuvanje lubina ulovljenog u rekreacijskom ribolovu u zoni ICES-a 3a i potpodručju ICES-a 4 s minimalnom referentnom veličinom za očuvanje lubina za komercijalni ribolov, kako je navedeno u članku 10. stavku 5. Uredbe Vijeća (EU) 2020/123 (4). STECF je u izvješću br. 20-04 napomenuo da je primjena minimalne referentne veličine za komercijalni ribolov i na rekreacijski ribolov pozitivna mjera upravljanja, s obzirom na to da rekreacijski ribolov doprinosi ukupnoj ribolovnoj smrtnosti. Stoga bi predloženu mjeru trebalo uvrstiti u ovu Uredbu.
                  
               
                     (15)
                  
                  
                     U zajedničkoj preporuci SM nadalje se predlaže nastava niza dodatnih tehničkih mjera dogovorenih između Unije i Norveške 2011. (5) i 2012. (6) Neke od tih posebnih tehničkih mjera već su uključene u Prilog V. Uredbi (EU) 2019/1241, a druge su, u skladu s člankom 15. stavkom 5. točkom (a) Uredbe (EU) br. 1380/2013, uključene u Delegiranu uredbu Komisije (EU) 2019/2238 (7) za razdoblje 2019.–2021. Te mjere imaju za cilj povećati selektivnost i smanjiti neželjeni ulov za ribarstva ili vrste obuhvaćene obvezom iskrcavanja te bi ih trebalo uključiti u Prilog V. Uredbi (EU) 2019/1241. Stoga bi te mjere trebalo uvrstiti u ovu Uredbu.
                  
               
                     (16)
                  
                  
                     U zajedničkoj preporuci za SM predložen je i nastavak upotrebe mreža SepNep dopuštenih Delegiranom uredbom (EU) 2019/2238. STECF je zaključio da su predstavljeni podaci detaljni i vjerodostojni te su dostavljeni popratni dokazi o učinkovitosti mreža SepNep. STECF je prethodnih godina analizirao uređaj i njegov zaključak ostaje valjan (8). Na temelju dostavljenih informacija STECF je zaključio i da je SepNep u skladu s člankom 15. stavkom 5. Uredbe (EU) 2019/1241 kao ekvivalentni selektivni uređaj u kontekstu tehničkih odredbi utvrđenih za ciljano ribarstvo škampa i da neće dovesti do pogoršanja standarda selektivnosti. Stoga bi tu mjeru trebalo uvrstiti u ovu Uredbu.
                  
               
                     (17)
                  
                  
                     U zajedničkoj preporuci za SM predlaže se i sezonska zabrana komercijalnog i rekreacijskog ribolova hlapa u švedskoj ekskluzivnoj gospodarskoj zoni (EEZ) u zoni ICES-a 3a. STECF je analizirao dokaze koje su dostavile države članice i napomenuo da, iako nisu dostavljene konkretne popratne informacije na temelju kojih bi se mogla kvantificirati njezina potencijalna korist, mjera će predstavljati smanjenje ribolovne smrtnosti koja će vjerojatno imati pozitivne koristi za stokove hlapa u kombinaciji s drugim predloženim mjerama. Stoga bi predloženu mjeru trebalo uvrstiti u ovu Uredbu.
                  
               
                     (18)
                  
                  
                     U zajedničkoj preporuci za SM predlaže se zabrana ribolova hlapa drugim alatima osim vršama u švedskoj ekskluzivnoj gospodarskoj zoni (EEZ) u zoni ICES-a 3a. STECF je zaključio da, iako nisu dostavljene konkretne popratne informacije na temelju kojih bi se mogla kvantificirati njezina potencijalna korist, zabrana upotrebe jednostrukih mreža stajaćica za ciljani lov hlapova i jastoga ima pozitivne učinke u ostalim područjima i da će mjera vjerojatno imati pozitivne koristi za stokove hlapa. Stoga bi tu mjeru trebalo uvrstiti u ovu Uredbu.
                  
               
                     (19)
                  
                  
                     U zajedničkoj preporuci koju su podnijele države članice s interesom u jugozapadnim vodama (zajednička preporuka za jugozapadne vode) predlaže se zadržavanje minimalne referentne veličine za očuvanje šaruna koju je ulovio mali artizanalni ribolov u regiji Xávega u zoni ICES-a 8c i potpodručju 9, koja je trenutačno uključena u Delegiranu uredbu Komisije (EU) br. 1394/2014 (9). STECF je uputio na svoju prethodnu procjenu u kojoj je ovu mjeru ocijenio pozitivno i zaključio (10) da, uz uvjete utvrđene u zajedničkoj preporuci, prijedlog vjerojatno neće promijeniti povijesni obrazac iskorištavanja stoka. S obzirom na to da se uvjeti iz tog zahtjeva nisu promijenili i da je STECF napomenuo da je obrazac iskorištavanja stabilan već najmanje 20 godina, tu bi mjeru stoga trebalo uključiti u ovu Uredbu.
                  
               
                     (20)
                  
                  
                     Zajedničkom preporukom za jugozapadne vode predlaže se da usklađivanje minimalne referentne veličine za očuvanje za sljedeće vrste ulovljene u rekreacijskom ribolovu u jugozapadnim vodama s minimalnom referentnom veličinom za očuvanje primjenjivom na komercijalni ribolov: koljak, ugljenar, kolja, oslić, patarača, list, iverak zlatopjeg, pišmolj, manjić, manjić morski, skuša, haringa, šarun, inćun i srdela. U zajedničkoj preporuci predložene su više minimalne referentne veličine za očuvanje bakalara, rumenca okana i lubina za rekreacijski ribolov. STECF je analizirao dostavljene dokaze i zaključio (11) da je primjena minimalne referentne veličine za komercijalni ribolov i na rekreacijski ribolov pozitivna mjera upravljanja s obzirom na to da rekreacijski ribolov doprinosi ukupnoj smrtnosti ribolova. Stoga bi tu mjeru trebalo uvrstiti u ovu Uredbu.
                  
               
                     (21)
                  
                  
                     Stoga je primjereno donijeti tehničke mjere koje su dostavile države članice kako bi se optimizirali načini iskorištavanja, povećala selektivnost alata i smanjio neželjeni ulov.
                  
               
                     (22)
                  
                  
                     Budući da mjere predviđene ovom Uredbom izravno utječu na planiranje ribolovne sezone plovila Unije i na povezane gospodarske aktivnosti, ova bi Uredba trebala stupiti na snagu neposredno nakon objave. S obzirom na to da neke tehničke mjere donesene kao dio planova za odbačeni ulov ističu krajem 2020., ova bi se Uredba trebala primjenjivati od 1. siječnja 2021.,
                  
               DONIJELA JE OVU UREDBU:
         
            Članak 1.
            Uredba (EU) 2019/1241 mijenja se kako slijedi:
            
                        (1)
                     
                     
                        U Prilogu I. dodaje se sljedeća točka:
                        
                                    „(q)
                                 
                                 
                                    ženka hlapa (Homarus gammarus) s vanjskim jajima u zonama ICES-a 3a, 4a i 4b”;
                                 
                              
                  
                        (2)
                     
                     
                        Prilog V. mijenja se kako slijedi:
                        
                                    (a)
                                 
                                 
                                    Dio A mijenja se kako slijedi:
                                    
                                                i.
                                             
                                             
                                                U tablicu se dodaje sljedeći unos:
                                                
                                                            „Hlap (Homarus gammarus)
                                                         
                                                         
                                                            90 mm (duljina leđnog dijela oklopa) u švedskom isključivom gospodarskom pojasu u zoni ICES-a 3a”;
                                                         
                                                      
                                          
                                                ii.
                                             
                                             
                                                Ispod tablice umeće se sljedeća točka:
                                                
                                                            —
                                                         
                                                         
                                                            
                                                                        „1.
                                                                     
                                                                     
                                                                        Najmanja referentna veličina očuvanja navedena u ovom dijelu za lubina (Dicentrarchus labrax) u Sjevernom moru i hlapa (Homarus gammarus) u švedskom isključivom gospodarskom pojasu u Skagerraku i Kattegatu (zona ICES-a 3a) primjenjuju se na rekreacijski ribolov.”;
                                                                     
                                                                  
                                                      
                                          
                              
                                    (b)
                                 
                                 
                                    U dijelu B dodaju se sljedeće točke:
                                    
                                                —
                                             
                                             
                                                
                                                            „1.3.
                                                         
                                                         
                                                            Odstupajući od specifikacija u tablici, uređaj za zadržavanje ribe može se upotrebljavati u ribolovu sjeverne kozice u Skagerraku (zona ICES-a 3an) pod uvjetom da postoje primjerene ribolovne mogućnosti kojima je obuhvaćen usputni ulov te da je uređaj za zadržavanje ribe:
                                                            
                                                                        —
                                                                     
                                                                     
                                                                        konstruiran s gornjom plohom veličine oka mrežnog tega od najmanje 120 mm (kvadratno oko mrežnog tega),
                                                                     
                                                                  
                                                                        —
                                                                     
                                                                     
                                                                        dug najmanje 3 metra, i
                                                                     
                                                                  
                                                                        —
                                                                     
                                                                     
                                                                        širok najmanje kao rešetka za sortiranje.
                                                                     
                                                                  
                                                      
                                          
                                                —
                                             
                                             
                                                
                                                            1.4.
                                                         
                                                         
                                                            Upotreba SepNep-a (**), kako je navedena u Prilogu I. ovoj Uredbi, dopuštena je kao jednakovrijedan selektivni uređaj u ribolovu škampa (Nephrops norvegicus).;
                                                         
                                                      
                                          (**)  „SepNep” znači povlačna mreža (koća) sa širilicama:
                                                —
                                             
                                             
                                                koja ima veličinu oka mrežnog tega u rasponu od 80 do 99+≥ 100 mm;
                                             
                                          
                                                —
                                             
                                             
                                                na koju je ugrađeno više saka veličine oka mrežnog tega 80–120 mm koje su pričvršćene na jedan produžetak, pri čemu krajnja gornja saka ima veličinu oka mrežnog tega od najmanje 120 mm i u nju je ugrađena ploha za odvajanje veličine oka mrežnog tega od najviše 105 mm, i
                                             
                                          
                                                —
                                             
                                             
                                                na koju se može ugraditi i rešetka za selekciju s razmakom između prečki rešetke od najmanje 17 mm, uz uvjet da je izrađena tako da je moguć izlazak malih škampa.”;
                                             
                                          "
                        
                              
                                    (c)
                                 
                                 
                                    U dijelu C dodaje se sljedeća točka:
                                    
                                                „7.
                                             
                                             
                                                Mjere koje se odnose na hlapa u zoni ICES-a 3a
                                             
                                          
                                                7.1.
                                             
                                             
                                                U švedskom isključivom gospodarskom pojasu u zoni ICES-a 3a hlap (Homarus gammarus) se smije loviti još jedino vršama (FPO).
                                                U donjem dijelu svakog odjeljka vrše moraju biti najmanje dva kružna otvora za bijeg promjera najmanje 60 mm. Hlapu koji se slučajno uhvati pomoću drugih ribolovnih alata ne smije se nauditi te ga se mora odmah vratiti u more.
                                             
                                          
                                                7.2.
                                             
                                             
                                                U švedskom isključivom gospodarskom pojasu zone ICES-a 3a zabranjeno je loviti, zadržavati na plovilu, prekrcavati i iskrcavati hlapa (Homarus gammarus):
                                                
                                                            a)
                                                         
                                                         
                                                            u komercijalnom ribolovu u razdoblju od 1. siječnja do prvog ponedjeljka nakon 20. rujna;
                                                         
                                                      
                                                            b)
                                                         
                                                         
                                                            u rekreacijskom ribolovu u razdoblju od 1. prosinca do prvog ponedjeljka nakon 20. rujna.
                                                         
                                                      Ako ih se slučajno uhvati tijekom navedenih razdoblja, jedinkama hlapa ne smije se nauditi te ih se mora odmah vratiti u more.”;
                                             
                                          
                              
                  
                        (3)
                     
                     
                        Prilog VII. dio A mijenja se kako slijedi:
                        
                                    (a)
                                 
                                 
                                    U bilješci 7. prva rečenica zamjenjuje se sljedećim:
                                    „Minimalna referentna veličina za očuvanje šaruna (Trachurus spp.) koji je uhvaćen u zoni ICES-a 8c i potpodručju ICES-a 9 iznosi 12 cm za 5 % odgovarajućih kvota Španjolske i Portugala u tim područjima. Unutar navedenog ograničenja od 5 %, u artizanalnom ribolovu obalnim mrežama potegačama (Xávega) u zoni ICES-a 9a, 1 % kvote Portugala može činiti ulov veličine manje od 12 cm.”;
                                 
                              
                                    (b)
                                 
                                 
                                    Ispod tablice dodaje se sljedeća točka:
                                    
                                                „1.
                                             
                                             
                                                Minimalne referentne veličine za očuvanje navedene u ovom dijelu za ribe vrsta koljak (Melanogrammus aeglefinus), ugljenar (Pollachius virens), kolja (Pollachius pollachius), oslić (Merluccius merluccius), patarača (Lepidorhombus spp.), list (Solea spp.), iverak zlatopjeg (Pleuronectes platessa), pišmolj (Merlangius merlangus), manjić (Molva molva), manjić morski (Molva dipterygia), skuša (Scomber spp.), haringa (Clupea harengus), šarun (Trachurus spp.), inćun (Engraulis encrasicolus) i srdela (Sardina pilchardus) primjenjuju se na rekreativni ribolov u jugozapadnim vodama. Međutim, u potpodručju ICES-a 8 primjenjuju se sljedeće minimalne referentne veličine za očuvanje za sljedeće vrste ulovljene u rekreacijskom ribolovu:
                                                
                                                            Bakalar (Gadus morhua)
                                                         
                                                         
                                                            42 cm
                                                         
                                                      
                                                            Rumenac okan (Pagellus bogaraveo)
                                                         
                                                         
                                                            40 cm
                                                         
                                                      
                                                            Lubin (Dicentrarchus labrax)
                                                         
                                                         
                                                            42 cm”
                                                         
                                                      
                                          
                              
                  
         
            Članak 2.
            Stupanje na snagu i primjena
            Ova Uredba stupa na snagu sljedećeg dana od dana objave u Službenom listu Europske unije.
            Primjenjuje se od 1. siječnja 2021.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 21. kolovoza 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 198, 25.7.2019., str. 105.
         
         
            (2)  Uredba (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.).
         
            (3)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf, pages 165-169 (North Sea) and 219-220 (South Western Waters).
         
            (4)  Uredba Vijeća (EU) 2020/123 od 27. siječnja 2020. o utvrđivanju ribolovnih mogućnosti za 2020. za određene riblje stokove i skupine ribljih stokova koje se primjenjuju u vodama Unije te, za ribarska plovila Unije, u određenim vodama izvan Unije (SL L 25, 30.1.2020., str. 1.).
         
            (5)  Prihvaćeni zapisnik sa savjetovanja o ribarstvu između Norveške i Europske unije o regulaciji ribolova u Skagerraku i Kattegatu za 2012.
         
            (6)  Prihvaćeni zapisnik sa savjetovanja o ribarstvu između Europske unije i Norveške o mjerama za primjenu zabrane odbacivanja ulova i mjerama kontrole u području Skagerraka, 4. srpnja 2012.
         
            (7)  Delegirana uredba Komisije (EU) 2019/2238 оd 1. listopada 2019. o utvrđivanju pojedinosti o provedbi obveze iskrcavanja u ribolovu određenih pridnenih vrsta u Sjevernome moru za razdoblje 2020.–2021. (SL L 336, 30.12.2019., str. 34.).
         
            (8)  https://stecf.jrc.ec.europa.eu/documents/43805/1710831/STECF+17-08+-+Evaluation+of+LO+joint+recommendations.pdf
         
            (9)  Delegirana uredba Komisije (EU) br. 1394/2014 оd 20. listopada 2014. o uspostavi plana za odbačeni ulov za ribolov određenih pelagijskih vrsta u jugozapadnim vodama (SL L 370, 30.12.2014., str. 31.).
         
            (10)  https://stecf.jrc.ec.europa.eu/documents/43805/1471816/STECF+16-10+-+Evaluation+of+LO+joint+recommendations.pdf, pages 86-87.
         
            (11)  https://stecf.jrc.ec.europa.eu/documents/43805/2660523/STECF+PLEN+20-01.pdf, pages 154-155.
      
      
         
            PRILOG
            Specifikacije alata SepNep
            
               
            Gornji dio vreće (dio za ribu)
            
                        •
                     
                     
                        Veličina oka mrežnog tega najmanje 120 mm (između čvorova)
                     
                  
                        •
                     
                     
                        Najveći opseg 80 oka mrežnog tega (uključujući rubove)
                     
                  Donji dio vreće (dio za škampe)
            
                        •
                     
                     
                        Veličina oka mrežnog tega najmanje 80 mm (između čvorova)
                     
                  
                        •
                     
                     
                        Najveći opseg 110 oka mrežnog tega (uključujući rubove)
                     
                  Ploha za odvajanje
            
                        •
                     
                     
                        Plohu za odvajanje trebalo bi pričvrstiti na sav mrežni materijal povlačne mreže (koće) tako da riba/škamp mogu u donji dio povlačne mreže ući jedino kroz oke te plohe. Ploha bi trebala navoditi krupne jedinke prema ulazu u gornji dio vreće. Početak plohe trebao bi biti povezan s tijelom povlačne mreže.
                     
                  
                        •
                     
                     
                        Veličina oka mrežnog tega najviše 105 mm (između čvorova)
                     
                  
                        •
                     
                     
                        Najmanja duljina panela 100# oka
                     
                  
                        •
                     
                     
                        Stražnji rub plohe širine najviše 16# oka
                     
                  
                        •
                     
                     
                        Prednji rub plohe trebao bi imati najveću širinu od 88 % širine povlačne mreže. To su, primjerice, 2 oke plohe (105 mm) na 3 oke povlačne mreže (80 mm).
                        
                                    o
                                 
                                 
                                    Dvostruka uzlana Dyneema preporučena za dobro funkcioniranje ploču
                                 
                              
                                    o
                                 
                                 
                                    Plovci pričvršćeni za donju plohu podižu pramčani dio što poboljšava učinkovitost prosijavanja škampa
                                 
                              
                  Rešetka (nije obvezno)
            
                        •
                     
                     
                        Rešetku treba pričvrstiti na sav mrežni materijal vreće (sake) ili produžni mrežni teg oko rešetke, čime se sprečava svaki oblik slobodnog ulaza u donji dio vreće, osim gornjih otvora rešetke.
                     
                  
                        •
                     
                     
                        Najmanji razmak između prečki rešetke 17 mm
                     
                  
                        •
                     
                     
                        Kut rešetke trebao bi biti od 40 i 90 stupnja, a preporučuje se 45.
                     
                  
                        •
                     
                     
                        Ulaz u donji dio vreće trebao bi biti na gornjem dijelu rešetke.
                     
                  
                        •
                     
                     
                        Ulaz kroz vertikalnu rešetku u donji dio vreće trebao bi biti najviše 35 % ukupne duljine vertikalnih otvora među šipkama i otvora prema donjem dijelu vreće.
                     
                  
                        •
                     
                     
                        Užad s utezima u obliku zastora (72 gr/m, promjera 6 mm) spojena je na gornji dio produžetka ili vreće (sake) i treba biti najmanje 4 oke prije donjeg dijela rešetke.
                     
                  
                        •
                     
                     
                        Užad s utezima u obliku zastora treba produžiti sve dok ne dosegnu donje šipke rešetke.